Korsišćina

Korsišćina (korsisce corsu) je romaniska rěč, kotraž so přewažnje na k Francoskej słušacej kupje Korsika kaž tež na susodnej Sardiniskej rěči. Linguistisce słuša do italoromaniskich rěčow a tam do srjedźoitalskich narěčow. Wona je wusko přiwuzna z italskim dialektom Toskany kaž tež z galluršćinu na sewjeru Sardiniskeje.

Na Korsice je wona připóznata jako přidatna zarjadniska rěč nimo francošćiny. Jako regionalna rěč smě so wona na Korsice w šulach wuwučować, njeje pak winowatostna. Nimo toho su nimale wšě wjesne tafle a pućniki na kupje dwurěčne. We wobmjezowanej měrje wužiwa so korsišćina tež w nowinarstwje, na webstronach a w hospodarskim žiwjenju, při čimž je francošćina po wšěj Korsice dominantna rěč.

Při 1981 znowa wotewrjenej korsiskej uniwersiće w Corte je korsišćina obligatoriski pódlanski předmjet. Nimo toho hodźi so wona tam jako bachelorski a masterski studij studować. Uniwersita je jenička na swěće, hdźež so tež w korsiskej rěči wuwučuje.

Historisce wužiwaše so hač do lěta 1768 italšćina jako spisowna rěč na Korsice. Hakle do francoskim dobyću přesadźi so francošćina jako hamtska rěč.

 Rěčne přirunanje 
 francosce  korsisce  gallursce   sassaresce  italsce  łaćonsce  serbscevoilà eccueccu accò ecco ecce tu/tam je danger perìculupirìculupirìguru pericolopericulum strach rivière fiumeriu riu fiume oder rioflumen rěka gare gara von fr. garestazioniisthazioni stazionestatio dwórnišćo voiture vitturamàcchinamàcchina macchina oder vetturacarrusawto travailler travagliàtrabaddàtrabaglià lavorarelaborare dźěłać regarder fidïàfigghjulàfiggiurà guardarespectarehladać fromage casgiucàsgiucàsgiu formaggio oder caciocaseus twarožk plage marinaspiagghjaippiàggia spiaggia oder marinalitus přibrjóh arriverghjunghjeghjugnìgiugnì arrivare oder giungereadvenire dóńć/přijěćprendrepigliàpiddà piglià prendere oder pigliareprendere brać
 garçonzitellu, ziteddusteddu pizzinnu ragazzopuer hólc 

 Wotkaz 

Kategorija:Wuchodoromaniske rěče
Kategorija:Rěče Francoskeje